Կամո Ուդումյան

Կամո Բաբիի Ուդումյան (), պետական, կուսակցական աշխատող, դիվանագետ։ Պատմական գիտությունների դոկտոր (1975)։

Կենսագրություն 
1949 թվականին ավարտել է Երևանի պետական համալսարանի պատմության ֆակուլտետը։ 1951 թվականին ավարտել է ԽՄԿԿ ԿԿ-ին առընթեր հասարակական գիտությունների ակադեմիայի ասպիրանտուրան։ 1952-1957 թվականներին եղել է ՀԼԿԵՄ Երևանի քաղկոմի առաջին քարտուղար, 1957-1959 թվականներին` ՀԽՍՀ ԳԱ-ին կից կոորդինացիոն խորհրդի գիտքարտուղար, 1959-1962 թվականներին` ՀԿԿ Տավուշի կուսշրջկոմի առաջին քարտուղար, 1965-1976 թվականներին՝ ՀԿԿ կենտկոմի անդամ, 1967-1975 թվականներին՝ ՀԽՍՀ Գերագույն խորհրդի 6-8-րդ գումարումների պատգամավոր։ 1962-1964 թվականներին եղել է Խաչատուր Աբովյանի անվան ՀՊՄԻ պրոռեկտոր, 1964-1967 թվականներին` ՀՊՄԻ ռեկտոր։ 1963-1964 թվականներին զբաղեցրել է ԽՍՀՄ ԿԿ-ին կից Մարքսիզմ-լենինիզմի ինստիտուտի հայկական մասնաճյուղի գիտական մասով փոխտնօրենի պաշտոնը։ 1967-1972 թվականներին եղել է ՀԽՍՀ մշակույթի նախարար, 1972-1975 թվականներին` արտաքին գործերի նախարար։ 1975-1979 թվականներին եղել է ԽՍՀՄ արտակարգ և լիազոր դեսպան Նեպալի Թագավորությունում, 1979-1984 թվականներին` արտակարգ և լիազոր դեսպան Լյուքսեմբուրգի Մեծ Դքսությունում։ 1984 թվականին նշանակվել է Մշակույթի հիմնադրամի նախագահի տեղակալ (Մոսկվա)։ 1987 թվականից տարբեր պաշտոններ է զբաղեցրել խորհրդային արտգործնախարարությունում, ԽՍՀՄ-ի Գերագույն խորհրդի նախագահությունում, Մշակույթի խորհրդային հիմնադրամում։

Պարգևներ 
 «Պատվո շքանշան» շքանշան
«Հոկտեմբերյան հեղափոխության» շքանշան
«Ժողովուրդների բարեկամություն» շքանշան
 Լյուքսեմբուրգի Մեծ Դքսության «Մեծ խաչի» ասպետ

Երկեր 
 Լենինյան կոմերիտմիության մարտական ուղին (նյութեր զեկուցողների համար), Ե., 1958, 108 էջ։
 Կոմունիզմի ծավալուն կառուցման համագումարը, Երևան, 1959։
 Բարեկամության մեծ ուժը, Ե., Միտք, 1965, 36 էջ։
 Սովետական Հայաստանի 40 տարին, Երևան, 1960 (համահեղինակ)։
 Սովետական Հայաստանի մասնակցությունը սոցիալիստական երկրների հետ ՍՍՀՄ-ի կուլտուրական կապերին, Ե., 1974, 34 էջ։
 Գիտահետազոտական աշխատանքների կոորդինացման հարցի շուրջը։
 Մեր կյանքի արշալույսին։

Մամուլ 
 Հուզող հարցեր, լուրջ խնդիրներ։ «Գրական թերթ», 1969, № 3:

Ծանոթագրություններ

Արտաքին հղումներ 
RICE, CHESS, AND DIPLOMACY ON THE ROYAL CARPET 

1927 ծնունդներ
Հոկտեմբերի 25 ծնունդներ
Չորաթան գյուղում ծնվածներ
2011 մահեր
Սեպտեմբերի 3 մահեր
Մոսկվա քաղաքում մահացածներ
Հայ պատմաբաններ
Հայ քաղաքագետներ
Հայ քաղաքական գործիչներ
Պատմական գիտությունների դոկտորներ
ԵՊՀ պատմության ֆակուլտետի շրջանավարտներ
Հայ դիվանագետներ
ԽՄԿԿ անդամներ
Հայ պետական գործիչներ